**Közművelődési kiválóság modell I-II.**

60 órás közművelődési szakmai továbbképzés

Akkreditációt jóváhagyó határozat száma: 63227-4/2016/KOZOSMUV

**KÉPZÉS HELYSZÍNE:** Budapest, Szombathely

**KÉPZÉS LEBONYOLÍTÓJA: NMI Művelődési Intézet Nonprofit Közhasznú Kft.**

**KÉPZÉS CÉLJA:**

A közművelődés kiválóság modell I-II. szakmai továbbképzésen résztvevő ismerje meg és legyen képes alkalmazni a közművelődési szakágazat minőségfejlesztési modelljét, hogy képessé váljon a közművelődési szervezet által készített önértékelés formai és tartalmi értékelésére. Az első modulban a képzésben résztvevő ismerje meg a közművelődés minőségfejlesztési modelljét, a szervezet fejlesztését támogató menedzsment keretrendszert, a minőségfejlesztési célú önértékelési tevékenységek megszervezését, lebonyolítását és értékelés elkészítésének követelmény- és szabályrendszerét. A második modulban a képzésben résztvevő ismerje meg az auditorral szemben támasztott követelményeket, a pályázatok formai és tartalmi értékelés készítésének követelményeit és eljárásrendjét, legyen képes az értékelési dokumentumok elkészítésére.

**KÉPZÉS TEMATIKÁJA:**

Minőségügyi alapismeretek; A közművelődés minőségfejlesztési modellje; A minőségértékelést segítő eszközök használatának gyakorlása, feljegyzések, értékelése készítése, értékelő skála használata; A minőségértékelési program megvalósítása; A helyszíni szemle és folyamata, az auditorral szemben támasztott követelmények; Szinergiák az auditban és a közművelődési szakfelügyeletben; Formai és tartalmi bírálat; Helyszíni szemle előkészítés; Helyszíni szemle és követő audit

**KÉPZÉS CÉLCSOPORTJA:**

Közművelődésben dolgozó közművelődési tevékenységet végző szakemberek, közművelődési tevékenységet ellátó szervezetek munkatársai, települési önkormányzatoknál alkalmazott kulturális, közművelődési referensek, minőségügyi szakemberek.

**KÉPZÉS ÜTEMEZÉSE**: **10 alkalom /alkalmanként 6 óra**

**A jelentkezés feltétele**: felsőfokú közművelődési végzettség és szakképzettség, vagy nem szakirányú egyetemi végzettség és felsőfokú munkaköri szakvizsga; minimum három éves és az elmúlt három évben folyamatos szakmai gyakorlat.

**A képzés részvételi díja:** A képzés egy főre kalkulált teljes, mindkét modult tartalmazó alapköltsége 90.000 Ft, a támogatott képzési programban csak együttesen végezhető el.

(A közművelődési szakemberek 2017. évi támogatott továbbképzési programjában ingyenes)

Útiköltséget, szállásdíjat és egyéb költségtérítést nem tudunk nyújtani.

**Képzés indításának várható időpontja:** 2017. harmadik negyedév

**Tanúsítvány megszerzésének követelménye:** I. modul zárása egy darab írásbeli dolgozat benyújtásával történik. II. modult írásbeli teszttel értékelik, továbbá a vizsgázó egy írásban megadott példát írásban értékel.

***A tanfolyamra az első húsz jelentkező részére tudjuk biztosítani a térítésmentes részvételt, amennyiben minden jelentkezési feltételnek megfelel!*** *(Az online jelentkezési rendszer időbélyeggel látja el a jelentkezést, ez alapján történik az első húsz jelentkező felvétele.)*

*A képzéssel kapcsolatos bővebb információ:*

*kepzes@nminkft.hu*